‘पानी’ के बारे में शेखर कहते हैं, "पूरी दुनिया में, ख़ासकर भारत, अफ़्रीका, दक्षिण अमरीका, चीन इत्यादि में पानी ख़त्म हो रहा है. मैं पानी पर एक फ़्यूचरिस्टिक फ़िल्म बना रहा हूँ. फ़िल्म की कहानी में भविष्य में एक शहर में पानी ख़त्म हो जाता है और पानी को लेकर लड़ाई शुरु हो जाती है. जिन लोगों के पास पानी है वो उसे जमा करते हैं और हथियारों से उसकी रक्षा करते हैं. पानी को हथियार के तौर पर इस्तेमाल करके वो दूसरे लोगों को दबाते हैं. इस बात को लेकर एक क्रांति आ जाती है जिसकी कहानी है पानी."